ועדת הכספים, כנסת 15, פרוטוקול מספר 305, 2001-09-24 20:30

יעקב ליצמן: אני מביא לאישור עמותות לעניין סעיף 61 לחוק מס שבח, שבאחת הישיבות הקודמות של הוועדה הוחלט שאם יהיה שם ניהול תקין, נאשר.

שתי עמותות: מי בעד האישור?

שתי עמותות: מי נגד?

שתי עמותות: בעד האישור - 4 נגד - אין אישור עמותות לעניין סעיף 61 לחוק מס שבח.

יעקב ליצמן: תודה.

יעקב ליצמן: ניתן אישור.

יעקב ליצמן: ערבות מדינה זמנית לחברות תעופה ישראליות הטסות לארצות-הברית

יעקב ליצמן: רבותי, הסעיף הבא על סדר-היום הוא ערבות מדינה - ביטוח סיכוני מלחמה לחברות התעופה הישראליות.

יעקב ליצמן: החשב הכללי ביקש זימון דחוף של ועדת הכספים, כדי לאשר ערבות מדינה.

יעקב ליצמן: ניר גלעד, בבקשה.

ניר גלעד: בשם שר האוצר, וודאי בשמי, אני רוצה להודות על ההיענות המיידית.

ניר גלעד: שלא באשמתנו נכנסנו ללוח-זמנים שהלך והחריף, חשבנו שיש לנו קצת יותר זמן, עד שבאה ההודעה של שגריר ארצות-הברית לשר התחבורה, ובהמשך אלינו, שהם לא יאשרו נחיתות של מטוסים שלא יהיה עליהם כיסוי ביטוחי, בהתאם למה שהיה ערב התהליך.

ניר גלעד: עצם הבקשה עצמה היא חריגה, והסיטואציה עצמה היא חריגה, שבה למעשה המדינה, דרך חברת ענבל, נכנסת בנעלי שוק הביטוח המסחרי.

ניר גלעד: חברות התעופה מבטחות, בנוהל עסקים רגיל, גם את הציוד, גם את הנוסע וגם נזקים לצד ג', שנגרמים במקרה של נפילת מטוס או באירוע כזה או אחר.

ניר גלעד: היקף הביטוחים שהיה נקוט עד האירוע של מגדלי התאומים היה בסדר גודל של כ-4 מיליארד דולר לכלל חברות התעופה, כ-1.75 לאל-על, כ-1 מיליארד לארקיע, והיתרה לישראייר וק.א.ל.

ניר גלעד: כאשר התחילו להבין את משמעויות האירוע, באו חברות הביטוח שספגו מכה מאוד קשה בתהליך, ושינו מספר פרקים, הפרק נקרא AVN52C, שמתייחס לביטוח צד ג'.

ניר גלעד: הם אמרו שמאחר שהוכרזה מלחמה, יש להם אפשרות, בפוליסה שלהם, תוך שבעה ימים, להודיע על ביטול תקופת הפוליסה.

ניר גלעד: הם הודיעו שהפוליסות בטלות, והם מחליפים אותם בסעיפים חדשים.

ניר גלעד: התוצאה היא שמטוס יכול להיות מבוטח עד 50 מיליוני דולרים, על-פי הנוהל החדש, כאשר ברור שזה לא כיסוי מספיק.

ניר גלעד: מה שקרה, שגם ארצות-הברית וגם המדינות האירופיות וגם הבריטים, לאור זה ששוק הביטוח לא ברור לאן הוא הולך, או מה המצב שלו אחרי האירוע, החליטו לבצע התערבות מסוימת בדמות כיסוי לפער שנוצר בין מה שהיה ערב האירוע לבין מה שחברות הביטוח מוכנות לכסות עכשיו.

יעקב ליצמן: אתם חוזרים למה שהיה.

ניר גלעד: מה שמונח פה בבקשה זה, שאנחנו צריכים להעמיד קו ביטוחי מסוים לחברות התעופה, שיחליף למעשה את קו הביטוח המסחרי, ושזה ייעשה דרך חברת הביטוח הממשלתית, ענבל, שתהיה מוגנת בערבות מדינה, כפי שאנחנו מבקשים.

ניר גלעד: הרעיון המרכזי הוא לקחת משהו מעל ה-50 מיליון דולר.

ניר גלעד: עכשיו נצטרך לשבת מול כל חברות התעופה, אבל המסגרת הכלכלית היא די ברורה, עד אותם סכומים שהיו בביטוח לעומת מה שקורה בענף.

יעקב ליצמן: החברות שילמו עבור הביטוח עד היום?

ניר גלעד: כן, הן שילמו.

ניר גלעד: אנחנו רוצים לייצר כללי משחק זהים שהיו ערב, לפרק זמן של עד 30 ימים, עד שתהיה התבהרות, כי יכול להיות שתוך שבועיים או שלושה שבועות נגיע למצב שבו בשוק המסחרי יוצאו פוליסות חדשות, או שזה יהפוך למשהו פרמננטי, ואז נחזור לוועדה בשביל להציג ערבויות ספציפיות, כי כרגע, מה שאנחנו מבקשים, על מנת לאפשר לחברות לטוס מהלילה, לאפשר מסגרת, שהם יודעים שיש להם כיסוי, ובמהלך הימים הקרובים לשבת, חברה חברה, ולחתום על הסכם לאותם 30 ימים, ובתום 30 הימים, או לבטל את הערבות או להחליף אותה בערבות ספציפית שתובא, כמובן, לאישור הוועדה.

אבשלום וילן: מה העלות המסחרית של ערבות המדינה?

יצחק קליין: התגובה הראשונית אחרי האירוע של חברות הביטוח, בהודעה של אותם שבעה הימים, אמרה כך: דבר ראשון, אנחנו מעלים את הפרמיות על הפוליסות הנוכחיות, לא העלאה גדולה; הדבר השני הוא, הגבלה של גבול האחריות.

יצחק קליין: מה שאנחנו מבקשים באמצעות הבקשה של החשב הכללי, זה לתת פתרון באותו מקום שחברות התעופה לא יכולות בכלל, בנקודת הזמן הנוכחית, לקבל כיסוי, מעבר לאותם 50 מיליוני דולרים, ובלי אותו כיסוי, הן לא יכולות לנחות בנמלי התעופה, כאשר מי שנותן את הטון בהיבט הזה זאת ארצות-הברית.

יצחק קליין: לכן, לשאלה מהי העלות המסחרית, נכון לעכשיו היא אין-סופית.

אבשלום וילן: אני מבין שהם לא יכולים לחצות את המרחב האווירי.

אבשלום וילן: אבל לא שאלתי על זה.

אבשלום וילן: אני יודע, שכאשר אני ניגש לבקש ערבות בנקאית, אומרים לי "זה יעלה לך 6% שנתי".

אבשלום וילן: פה מדברים על 30 ימים.

אבשלום וילן: אני רוצה לבדוק את האקוויוולנט המסחרי של זה.

אבשלום וילן: אם דיברת על 4 מיליארד דולר או 17.4 מיליארד שקל, אז 30 יום, נגיד שזה חצי אחוז שנתי, זה יצא לי 87 מיליוני שקלים או כ-20 מיליוני דולרים העלות האקוויוולנטית, אם הייתי צריך לקחת את זה בשוק הפרטי.

אבשלום וילן: האם במקרה של ענבל מחשבים את זה, או שתקציב המדינה עומד מאחורי זה?

ניר גלעד: הפוליסות שענבל מנפיקה - בחלק מאותם מקומות שאנחנו מצליחים לעשות חיתוכי משנה, אנחנו מעמיסים את ביטוחי המשנה ואת ההוצאות של ענבל.

ניר גלעד: פה האירוע שונה לחלוטין, זאת אומרת, אותם פרמטרים שבהם חברות הביטוח היו יכולות לקנות פתרון בכסף, כמו ביטוח לגוף המטוס או התשלום הנוסף שיצחק קליין דיבר עליו ותשלום של 1.25 דולר לכל קטע.

ניר גלעד: מחירים אלה, או שיועמסו על מחיר הכרטיס או שייספגו על-ידי חברות התעופה.

ניר גלעד: פה, מאחר שיש פתרון בשוק, אנחנו לא נכנסים אליו, למרות שהוא מוסיף עלות לחברות התעופה.

ניר גלעד: המקום שבו אנחנו נכנסים הוא המקום שבו אין פתרון.

ניר גלעד: אם אין פתרון, אין טיסות.

ניר גלעד: זה לא שיש פתרון שבמחיר א' הוא היה עובר, ואנחנו מתערבים.

ניר גלעד: לא הגענו אפילו לשלב הזה שבו הגענו לבדוק מה המשמעויות של עלויות ואיך לחייב או לא לחייב מול חברות הביטוח.

ניר גלעד: אנחנו נמצאים בשלב, שמאחר ואין לנו מסגרת של ערבות מדינה, חברת ענבל לא יכולה להיכנס בכלל למשא-ומתן מול חברות התעופה ולהגדיר פוליסה שלמה, כי הפוליסה עוד לא מונחת בפניכם, מה שמונח בפניכם זה השלב המקדים, יצירת מסגרת, שאפשר יהיה להתחיל לעבוד.

אבשלום וילן: אני שואל שאלה חצי תיאורטית.

אבשלום וילן: האם אתה יכול מחר לגשת לאחד הבנקים הגדולים ולבקש את הערבות על הסכום הזה?

ניר גלעד: לא, כי אין לו שום יכולת להתכסות.

יעקב ליצמן: זה עולה הרבה כסף.

ניר גלעד: לא בגלל הכסף, אין ביטוח משנה.

ניר גלעד: אין לו יכולת להתכסות.

ניר גלעד: גם בנקים, אם תבוא אליהם חברת ארקיע או חברת אל-על ותגיד: אני צריכה להוציא ערבות על מיליארד דולר, ומוכנה לשלם, הבנק לא ייקח, כי אין לו יכולת לעשות שום הקטנת סיכון על-ידי מציאת מבטח משנה.

אבשלום וילן: בשנות ה-70 היו ארבעה מטוסים שנחטפו ופוצצו במדבר, בזרקא.

אבשלום וילן: מה קרה אז בשוק הביטוח?

אבשלום וילן: גם היו פעולות כאלה?

ישראל בורוביץ: ב-1991 היה אותו מצב כמו עכשיו.

ניר גלעד: במלחמת המפרץ, אבל אז היתה החרגה, כי הסתכלו על האזור, לא הסתכלו על כלל העולם.

ניר גלעד: אמרו שמטוס שבא לאזור, צריך שיהיה לו כיסוי ביטוחי מעבר לכיסויים הרגילים, כי חברות הביטוח אמרו שזה אזור במלחמה.

יעקב ליצמן: הסיכון היום באזור, לא יותר גדול?

ניר גלעד: גם האזור, אבל הם חיברו את אירוע הטרור וההפסדים הגדולים של חברות הביטוח.

אבשלום וילן: במלחמת המפרץ זה לקח חודש עד שחברות הביטוח חזרו לתפקוד רגיל?

דן יערי: בערך שלושה חודשים.

עופר חוגי: המטוסים האמריקנים, האנגלים וכן הלאה, שנוחתים פה בארץ, להם, גם יש ערבות מדינה?

ניר גלעד: של ממשלת ארצות-הברית, או של אנגליה וכן הלאה.

יעקב ליצמן: זאת הנחיה של שר התחבורה.

צ'רלס סולומון: על הנייר שמופנה למזכיר הוועדה מצוין בפירוש, שלא יודעים בדיוק מה ההסכמים, אבל כל מדינה שצוינה פה, פעלה בצורה זהה לחלוטין למה שמבקש החשב הכללי.

ניר גלעד: כתבנו "ארצות-הברית, אוסטרליה, בריטניה, גרמניה ועוד מקצות כספים.

ניר גלעד: ..

ניר גלעד: בשלב זה לא ידועים פרטי הסיוע.

ניר גלעד: ..

ניר גלעד: ברור כי הן ישלימו את המגבלה".

אבשלום וילן: לאוצר האמריקני יש ענבל?

ניר גלעד: לא, שם זה הולך בהזרמה ישירה.

ניר גלעד: הם הולכים בתוכנית סיוע.

אבשלום וילן: שם הלכו ארבעה מטוסים ולא טסו שבוע, שם יש הפסדי ענק.

אבשלום וילן: הוא מזרים ישירות כסף לחברות.

ניר גלעד: מה שהאמריקנים עשו בשלב הראשון, מעבר לסגירת החלל של חברות הביטוח, הם גם מטפלים בהפסדים של חברות התעופה.

ניר גלעד: הם אמרו שהם מקצים כ-15 מיליארד, 5 מיליון במזומן ו-10 מיליון כערבויות.

ניר גלעד: ה-5 מיליון מחולק 4.5 לנוסעים ו-0.5 למטען פר מושב, פר מרחק טיסה, על מה שהיה בשנת 2000, מתוך כוונה לתת פתרון להפסדים שקרו בשלושה ימים ולהפסדים שיקרו מעכשיו ועד דצמבר בגין האירועים.

ניר גלעד: הם מתערבים התערבות ישירה.

אבשלום וילן: המספרים לא מסתדרים לי.

אבשלום וילן: אם האמריקנים יתערבו ב-5 ו-10, אנחנו מתערבים ב-4.

ניר גלעד: זה בכלל מחוץ לסוגיית הביטוח.

ניר גלעד: הם מתערבים ב-15 מיליארדי דולר, 5 במזומן ו-10 בערבויות, בכיסוי הפסדים לחברות התעופה.

ניר גלעד: זה לא קשור לביטוח.

יצחק קליין: הצורך של התערבות של המדינות, משום שהוציאו הנחיה גורפת על הביטוח התעופתי, שהיא זהה לכלל העולם.

יצחק קליין: אותם 1.25, אותה מגבלה ל-50 מיליוני דולרים, היא זהה לכולם.

עופר חוגי: חברת ענבל עושה פוליסה נוספת, או מה שיהיה היום, שתהיה להם רק פוליסה בין ארקיע ואל-על לבין ענבל?

ניר גלעד: מה שחברת ענבל מתכוונת לעשות זה, שבשלב הראשון היא לוקחת את הפוליסה הקיימת.

ניר גלעד: מה שחברות התעופה עשו זה, שהם לקחו את הפוליסה הקיימת ואמרו: הסעיף הזה לא קיים.

ניר גלעד: חברת ענבל נכנסת על אותה פוליסה ואומרת: מ-50 ועד אותו סכום שיסוכם - - -

עופר חוגי: יש שתי פוליסות כמו שאני מבין.

עופר חוגי: לחברת אל-על תהיה לה פוליסה הרגילה עד 50 מיליון, וענבל לוקחת מ-50 מיליון והלאה.

ניר גלעד: לא, מה שחברות הביטוח עשו זה, שהם לקחו את הפוליסות הקיימות, הם לא המציאו פוליסות חדשות, ואמרו שמאחר והיתה הכרזת מלחמה, אנחנו עושים תיקון לפוליסה, תחליף פרק שנקרא AVN52C ב-AVN52D, ויש עכשיו פוליסה חדשה, רק שבמקום לכסות עד 1.75 מיליארד, שהיה לדוגמה באל-על, או 1 מיליארד בארקיע, עכשיו היא מכסה עד 50 מיליוני דולרים.

עופר חוגי: רק במקרה של מלחמה?

ניר גלעד: במקרה של מלחמה ואירוע טרור.

עופר חוגי: באירועים רגילים זה לא השתנה, הפוליסה הזאת ממשיכה.

ניר גלעד: נכון.

ניר גלעד: ענבל, רק בקטע של אירועי מלחמה וטרור, שלא מכוסה בפוליסה.

יעקב ליצמן: אני מניח שמישהו יבדוק משפטית אם אפשר לחזור מהביטוח?

ניר גלעד: היא יכולה, זאת בדיוק הבעיה, שהזדרזו להכריז על מלחמה.

יעקב ליצמן: אני רוצה לשמוע את חברות התעופה.

דן יערי: אני מקבל את כל הדברים, אבל לנו בארקיע ולישראייר יש בעיה שהיא ספציפית לנו, בניגוד לאל-על.

דן יערי: אנחנו מקיימים גם טיסות בין-לאומיות, אבל בעיקר טיסות פנים-ארציות.

יעקב ליצמן: זה לא נפגע.

דן יערי: הטיסות הפנים-ארציות הן מתל-אביב לראש פינה, מרחק של רבע שעה 20 דקות טיסה, לקריית שמונה ולאילת, 40-45 דקות טיסה.

דן יערי: כשדיברו על 1.25 דולר התכוונו לכל קטע, דהיינו, אנחנו נצטרך להוסיף בגיל של נוסע, עד 50 מיליוני הדולר האלה, שלא נקבל ביטוח מחברת ענבל, מחיר הוצאה מהותית ביותר.

דן יערי: אם יש לנו בערך מיליון נוסעים בשנה, נצטרך להוסיף 1.25 מיליון דולר.

דן יערי: ארקיע בזה לא יכולה לעמוד.

יעקב ליצמן: לא הבנתי.

יעקב ליצמן: נאמר לפי התשובה לעופר חוגי, שסך הכול מדברים על קטע מסוים.

דן יערי: הקטע המסוים הזה כולל מאפס עד למעלה, רק שהם באו ואמרו, בשביל 50 מיליוני דולר אנחנו נותנים לכם כיסוי ביטוחי, אבל תשלמו 1.25 דולר לכל קטע עבור כל נוסע.

דן יערי: בזה אנחנו לא נוגעים, בזה החשב הכללי לא נוגע.

דן יערי: הוא אומר שחברות התעופה יקבלו פוליסה בפרק הזה מחברת ענבל מ-50 מיליוני דולר ולמעלה, ארקיע עד 1 מיליארד דולר, אל-על עד 1.75 מיליארד דולר וכדומה.

דן יערי: אנחנו באים ואומרים ש-1.25 הדולר האלה, במסגרת ה-50 מיליון, זאת הוצאה לארקיע של למעלה מ-1 מיליון דולר.

עופר חוגי: בינתיים זה לחודשיים-שלושה חודשים, לא מדברים על שנה.

עופר חוגי: מדובר על 100,000 דולר.

ניר גלעד: חבל להסיט את הדיון.

ניר גלעד: הפוליסה, כפי שאמרתי, שונתה בשלושה רבדים: רובד אחד, ערך הביטוח של ציוד ממוצע של צי המטוסים, הוסיפו על זה 0.05 פרומיל.

דן יערי: זה המון כסף.

ניר גלעד: אבל יש ביטוח מסחרי.

ניר גלעד: הוא עולה יותר, ואנחנו לא נכנסים.

ניר גלעד: בנושא של ביטוח נוסעים, והתייקרות הדלק - אנחנו לא נכנסים לזה.

ניר גלעד: באותו מקום שיש פתרון מסחרי, אנחנו לא נמצאים שם.

ניר גלעד: היכן חשבנו שמן הראוי להזעיק את הוועדה הנכבדת?

ניר גלעד: במקום שאין פתרון מסחרי, כי אם היה פתרון מסחרי, אז היו הולכים לפתרון המסחרי.

ניר גלעד: יש לזה משמעויות כספיות, נדון בזה, אבל אין צורך להבהיל את הוועדה בשמונה וחצי בערב.

ניר גלעד: נכנסנו רק במקום שבו אין פתרון.

ניר גלעד: אם הממשלה לא נכנסת, כמו שממשלת בריטניה, או ממשלת ארצות-הברית, או ממשלת גרמניה נכנסו.

ניר גלעד: אם אנחנו לא נכנסים, היום אחר-הצהרים, כפי שאמרתי, המטוסים שטסו וינחתו בעוד כמה שעות, אין להם איפה לנחות, הם יצטרכו להישאר באוויר עד שיהיה פתרון.

יעקב ליצמן: על איזה חברות אתה מדבר?

ניר גלעד: אל-על, ארקיע, ישראייר וק.א.ל.

ישראל בורוביץ: אדוני היושב-ראש, כדי לסבר את אוזנך, 1.25 דולר על כרטיס טיסה שעולה 25-30 דולרים כרטיס לגליל, זה הון תועפות.

ישראל בורוביץ: אותו סכום של 1.25 אתה גם משלם לכרטיס במחלקה ראשונה של 4,000 דולר לניו-יורק.

ישראל בורוביץ: החברות הקטנות יוצאות נפגעות.

ישראל בורוביץ: הן יוצאות נפגעות מעצם היותן חברות ישראליות, שפועלות באזור מסוים.

יעקב ליצמן: אתה לא מערער על מה שהוא אמר.

אבשלום וילן: הוא אומר שמבחינה מסחרית טהורה, יש לו התייקרות מיידית של 5% כתוצאה מהביטוח הזה.

אבשלום וילן: אם אתה קונה כרטיס לניו-יורק, באל-על, ב-1,000 דולר, ה-1.25 דולר זה עשירית אחוז, וזה כלום.

אבשלום וילן: הוא, מכיוון שהוא טס בתוך ישראל, זה אוטומטית מעלה לו את ההוצאות ב-5% על הביטוח, ואוכל לו את שולי הרווח.

עופר חוגי: שיבקש סבסוד ממשרד התחבורה.

אבשלום וילן: יש אינטרס למדינת ישראל שגם בשנה כזאת יטוסו לגליל ולאילת.

אבשלום וילן: אבל לא צריך לדון בזה הערב.

דן יערי: אפשר להחליט שענבל, כמו שהיא נותנת ביטוח מעל 50 מיליוני דולרים, היא תיתן ביטוח מהדולר הראשון.

יעקב ליצמן: הבקשה כרגע היא לערבות ל-30 ימים.

יעקב ליצמן: אחרי 30 ימים יחליטו מה צריך לעשות.

יעקב ליצמן: הפתרון עכשיו הוא פתרון זמני.

יעקב ליצמן: אני לא חושב שההפסד שלכם מי יודע מה גבוה.

יעקב ליצמן: יכול להיות שאני טועה, אבל לא נראה לי.

יעקב ליצמן: אנחנו נאשר את הבקשה.

יעקב ליצמן: הטענות בקשר לארקיע יצטרכו להיבדק בפרק הזמן הזה.

עופר חוגי: צריך לפנות לסבסוד משרד התחבורה כמו שהם מסבסדים את אוטובוס ומסבסדים את דן.

ישראל בורוביץ: למשרד התחבורה אין שום חברת אוטובוסים בבעלותה, חברת תעופה יש לו.

צ'רלס סולומון: עמדת שר התחבורה היא, שצריך לאשר את הבקשה של החשב הכללי.

צ'רלס סולומון: בנפרד, שר התחבורה מוצא לנכון לטפל במישור של ה-1.25 דולר בנפרד.

עופר חוגי: לא ייתכן שלא תהיה הגבלה לסכום מסוים.

ניר גלעד: ההגבלה עד 4 מיליארדי דולר.

עופר חוגי: אם יש נזק, המדינה עריבה עד לסכום הזה?

ניר גלעד: נכון.

ניר גלעד: לכל חברה, פר אירוע.

עופר חוגי: היום המטוס טס.

עופר חוגי: הוצאתם נייר, חתמתם?

ניר גלעד: לא חתמנו שום דבר, הוצאנו הודעה, הודענו לחברות אחר-הצהרים, אחרי שסוכם עם יושב-ראש הוועדה, שאנחנו יושבים בערב.

ניר גלעד: הודענו לחברות שזה נוסח ההודעה שאנחנו מעבירים, הודענו לשגרירות ארצות-הברית שזה נוסח ההודעה, ושנסדיר את זה עד צאת היממה.

אבשלום וילן: ב-1970 "הורידו" בנמל-התעופה ביירות 13 מטוסים, מישהו זוכר איך שילמו אז את הביטוח?

יצחק קליין: יש על זה סיפור, שחלק מחברות הביטוח הישראליות, שעשו ביטוח משנה, נדרשו לשלם עבור הנזק.

סמדר אלחנני: החוק מאפשר מתן ערבות מדינה עד גובה של 10% מהתקציב הרגיל.

סמדר אלחנני: 17 המיליארד האלה חורגים מה-10%.

ניר גלעד: לא.

ניר גלעד: החוק לשנה נתונה, לא במצטבר.

סמדר אלחנני: לקחתי את 2001, והתקציב הרגיל הוא 174.

סמדר אלחנני: 902 מיליארד, אני לא יודעת אם זה מצטבר או לא.

ניר גלעד: מצטבר.

סמדר אלחנני: אתה לא יכול.

ניר גלעד: תקציב המדינה הוא לא שנתי.

סמדר אלחנני: אתה יכול לתת 10% מהתקציב השנתי כל שנה, אבל היו השנה עוד ערבויות.

אלדד פריש: לא, בשנת 2001 לא נתנו ערבות מדינה.

אלדד פריש: הערבות היא במסגרת חוק ערבויות סחר חוץ ולא לפי חוק ערבויות תשי"ח.

ניר גלעד: גם על זה כתבנו בהיקף מרבי של עד 4 מיליארדי דולרים.

אבשלום וילן: עכשיו לפי השער של 4.

אבשלום וילן: 35 שקל לדולר, היום אנחנו בול ב-10%.

ניר גלעד: לא נעבור את הסכום.

סמדר אלחנני: תכתבו "לא יותר מ-10%".

ניר גלעד: כתבנו.

ניר גלעד: אם לא הייתי מתכוון לעמוד בחוק, לא הייתי כותב שזה עד 10%.

סמדר אלחנני: את זה אתם תמיד כותבים, זה השטנץ של המכתב.

אבשלום וילן: אני מציע לאשר, כי אין לנו ברירה במצב הבין-לאומי שנוצר.

יעקב ליצמן: רבותי, אני מביא להצבעה את הבקשה של החשב הכללי "ערבות מדינה - ביטוח סיכוני מלחמה לחברות התעופה הישראליות".

ניר גלעד: אני פונה בשמו של שר האוצר.

יעקב ליצמן: אתה מדבר עד 4 מיליארדי דולרים, או בכפוף לכך שלא יעלה על 10%.

יעקב ליצמן: מי בעד אישור הערבות?

יעקב ליצמן: מי נגד?

יעקב ליצמן: בעד - 4 נגד - אין ערבות מדינה - ביטוח סיכוני מלחמה לחברות התעופה הישראליות, אושרה.

יעקב ליצמן: הבקשה אושרה פה אחד.

יעקב ליצמן: תודה רבה.

יעקב ליצמן: הישיבה נעולה.